**Adóelőleg-nyilatkozat az adóelőleg meghatározásakor figyelembe vehető költségekről**

A nyilatkozat benyújtásának éve: **2024.**

**(Kérjük, kitöltés előtt olvassa el a nyilatkozathoz tartozó tájékoztatót!)**

A nyilatkozatot adó magánszemély

neve: **……………………………………….**

adóazonosító jele: **……………………………………….**

adószáma: ⎕⎕⎕⎕⎕⎕⎕⎕—⎕—⎕⎕

**A számomra kifizetésre kerülő összegből az adóelőleg alapjának megállapításához a következő nyilatkozatot teszem:**

1. Az önálló tevékenységből származó bevétel adóelőlegének megállapításakor
   * a 10 százalékos költséghányad alkalmazását kérem **X**

vagy

* + a bevételből …………………… forint elismert költség levonását kérem.

1. Az önálló tevékenységemre tekintettel kapott költségtérítés adóelőlegének megállapításakor
   * - a 10 százalékos költséghányad alkalmazását kérem ⎕

vagy

* + - a bevételből …………………… forint elismert költség levonását kérem.

1. A nem önálló tevékenységemre tekintettel kapott költségtérítés adóelőlegének megállapításakor a bevételből…………………… forint elismert költség levonását kérem.
2. Az adóelőleg megállapításakor az igazolás nélkül elszámolható költség levonását kérem
   * az önálló tevékenységre tekintettel kapott költségtérítés összegéből ⎕
   * - a nem önálló tevékenységre tekintettel kapott költségtérítés összegéből.⎕
3. Nyilatkozom, hogy a lakás bérbeadásából származó bevétel megállapításakor alkalmazom az Szja törvény 17. § (5) bekezdését. ⎕
4. Belföldi közúti árufuvarozásban és személyszállításban gépkocsivezetőként és árukísérőként foglalkoztatott személyként a belföldi hivatalos kiküldetés címén kapott bevételből igazolás nélkül elismert költségként 2023. március 29-ig napi 3 000 forint, ezt követő időszakra napi 9 000 forint levonását kérem, legfeljebb a bevétel erejéig. ⎕
5. Nemzetközi közúti árufuvarozásban és személyszállításban gépkocsivezetőként vagy árukísérőként foglalkoztatott személyként a külföldi kiküldetés (külszolgálat) címén kapott bevételből, azaz a napidíjból igazolás nélkül elismert költségként 2023. március 29-ig befejezett kiküldetésnél napi 60 eurónak, március 30-án folyamatban lévő, illetve ezt követő kiküldetések esetén napi 85 eurónak megfelelő forintösszeg levonását kérem, legfeljebb a napidíj erejéig. ⎕
6. Fenti nyilatkozatomat annak visszavonásáig kérem figyelembe venni az adóévben. X

Kelt: ……………………………………..

………………………………………

A magánszemély aláírása

**9.** A magánszemély nyilatkozatának tartalmát tudomásul vettem. A magánszemély adóelőlegét a nyilatkozat figyelembevételével állapítom meg.

A kifizető, munkáltató megnevezése: **Verseghy Ferenc Könyvtár és Közművelődési Intézmény**

A kifizető, munkáltató adószáma: **15576512-2-16**

Kelt: Szolnok, 2024. ……………………

……………………………………………

Cégszerű aláírás

**Tájékoztató**

**a költségekről szóló adóelőleg-nyilatkozathoz**

**Tudja-e, hogy** **adóelőleg-nyilatkozatát az Online Nyomtatványkitöltő Alkalmazásban (ONYA) is leadhatja?**

Ez az adóelőleg-nyilatkozat beadásának legegyszerűbb módja, hiszen a NAV

* a nyilatkozatot a rendelkezésre álló személyes adatokkal, illetve a korábbi nyilatkozatok adataival előre feltölti,
* a kitöltött nyilatkozatot elektronikusan továbbítja az Ön által megjelölt munkáltatónak, kifizetőnek.

Az ONYA felületen kitöltött nyilatkozatot a NAV tárolja, így szükség esetén szerkeszthető, módosítható, ismételten beküldhető.

Az ONYA ügyfélkapus regisztrációval érhető el a NAV honlapján keresztül.

Ezt a nyilatkozatot két példányban töltse ki, és járandóságainak számfejtése előtt adja át a kifizetőnek! Ha a nyilatkozatban közölt adatok változnak, Ön köteles haladéktalanul új nyilatkozatot tenni, vagy a korábbi nyilatkozatot visszavonni. A nyilatkozat egyik példányát a kifizetőnek, másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz a bevallás benyújtásának évét követő 5. év végéig megőriznie. A tevékenységgel összefüggésben felmerülő kiadásokat igazoló bizonylatokat a kifizetőnek bemutatni nem kell, azokat csak meg kell őrizni.

*Ha Ön tételes igazolással elszámolható költség levonását kéri, és a nyilatkozat alapján levont költség a nyilatkozat szerinti költség 5 százalékával meghaladja az adóbevallásban utóbb elszámolt, ténylegesen igazolt költséget, akkor Önnek 39 százalék, továbbá ha emiatt az adóbevallás alapján 10 ezer forintot meghaladó befizetési különbözet is mutatkozik, a befizetési különbözet után 12 százalék különbözeti-bírságot is fizetnie kell.*

**A kifizetőnek nem kell adóelőleget megállapítania az őstermelői tevékenységből származó bevételből, ha a magánszemély legkésőbb a kifizetéskor őstermelői jogállását igazolja. A kifizetőnek a vállalkozói bevételből sem kell adóelőleget megállapítania, ha az egyéni vállalkozó a bizonylaton feltünteti a vállalkozói jogállását bizonyító közokirat számát.**

**Az 1. ponthoz:** az önálló tevékenységéből származó bevételéből, például a megbízási díjból az adóelőleg alapjának megállapításához Ön kétféle költséglevonást kérhet: a 10 százalékos költséghányad, vagy a tételes költségelszámolás szerinti költség figyelembevételét. A tételes költségelszámolás választásánál az adóelőleg megállapításakor a kifizető által figyelembe vehető költség legfeljebb a bevétel 50 százaléka lehet. Ha az igazoltan felmerült költsége az előbbiek 50 százalékát meghaladja, azt év végén, az adóbevallásában érvényesítheti.

**Ha ezt a Nyilatkozatot Ön nem teszi meg, és más igazolás nélkül elszámolható költségek nem merülnek fel, a kifizető önálló tevékenység esetén automatikusan a 10 százalékos költséghányadot alkalmazza, azaz a bevétel 90 százalékát tekinti az adóelőleg megállapításakor jövedelemnek.**

A 10 százalékos költséghányad, vagy a tételes költségelszámolás szerinti költség elszámolását Önnek az adóévben valamennyi önálló tevékenységből származó bevételére – az önálló tevékenységre tekintettel kapott költségtérítést is beleértve – azonosan kell alkalmaznia. Ha azonban az adóelőleg-alapok meghatározása a 10 százalék költséghányad levonásával történt, Ön utóbb az adóbevallásában az adóalap meghatározásához alkalmazhatja a tételes költségelszámolást, ha a bevallásban a 10 százalék költséghányad levonását más bevételeinek egyikénél sem érvényesíti. Azonban, ha az adóelőlegnél tételes költségelszámolásról nyilatkozott, akkor az év végi adóbevallásában nem alkalmazhatja a 10 százalékos költséghányadot.

**A 2. ponthoz:** az 1. pontban leírtak érvényesek az önálló tevékenységre tekintettel kapott költségtérítésre is azzal az eltéréssel, hogy az 50 százalékos korlát a költségtérítésre nem vonatkozik.

**A 3. ponthoz:** a nem önálló tevékenységből, például munkaviszonyból származó bevételnél költségnyilatkozatot csak akkor lehet adni, ha a kifizető, a munkáltató költségtérítést is fizet. **Ha Ön nem kér költséglevonást és nem merül fel a törvény által igazolás nélkül elismerhető költsége sem, akkor a költségtérítés teljes összegét figyelembe kell venni az adóelőleg-alap meghatározásakor.**

**A 4. ponthoz:** Ön nyilatkozhat úgy is, hogy az önálló, illetve a nem önálló tevékenységgel összefüggésben kapott költségtérítés összegéből az igazolás nélkül elszámolható költség levonását kéri. Ilyen esetben minden további költséget elszámoltnak kell tekinteni, vagyis a bevétellel szemben sem költséghányad, sem pedig további elismert költség nem vehető figyelembe.

**Az 5. ponthoz:** ha Ön magánszemélyként lakást ad bérbe, lehetősége van arra, hogy az ebből származó bevételből levonja az általa más településen bérbe vett lakás ugyanazon évben igazoltan megfizetett bérleti díját. A bevétel ilyen címen azonban csak akkor csökkenthető, ha a bérbeadás, illetve a bérbevétel időtartama meghaladja a 90 napot és a bérbe vett lakással összefüggésben a magánszemély más tevékenységből származó bevételével szemben nem számol el költséget, vagy Önnek az igazoltan megfizetett bérleti díjat még részben sem térítik meg[[1]](#footnote-1).

Ön nyilatkozhat a kifizető bérbevevőnek, hogy ezt a szabályt alkalmazza. Ez esetben a kifizetőnek nem kell adóelőleget megállapítania. Ha a lakás bérbeadásából mégis származik adóköteles jövedelme, e jövedelem után az adóelőleget Önnek kell megállapítania és a juttatás negyedévét követő hónap 12-éig megfizetnie.

**Az 6. ponthoz:** ha Ön belföldi árufuvarozásban és személyszállításban gépkocsivezetőként vagy árukísérőként foglalkoztatott személyként teszi meg ezt a nyilatkozatot, akkor a napi 6 órát meghaladó időtartamú belföldi hivatalos kiküldetés címén kapott bevételéből – igazolás nélkül elismert költségként – napi 3 000 forint napidíjátalány levonását kérheti[[2]](#footnote-2).

2023. március 30-tól 9 000 forint napidíjátalány számolható el igazolás nélkül, figyelemmel az előzőekben leírt további feltételekre.[[3]](#footnote-3)

Ha ezt az elszámolási módszert alkalmazza, ezen kívül kizárólag a gépjármű belföldi üzemeltetéséhez közvetlenül kapcsolódó, számlával, más bizonylattal igazolt költségeket számolhatja el. E szabály alkalmazásában az engedélyhez kötött belföldi közúti közlekedési szolgáltatással esik egy tekintet alá a saját célú, úgynevezett saját számlás áruszállítási, személyszállítási tevékenység is, amely más személy részére jogszerűen csak engedélyhez kötött belföldi közúti közlekedésként lenne nyújtható.

Akkor számolható el ilyen címen napidíj, ha a távollét időtartama a napi hat órát meghaladja és a munkáltató a kiküldetésre nem alkalmazza a Korm.rendelet 3. §-át, és a kiküldetés többletköltségei után más juttatást sem ad, például a szállást, utazást nem téríti meg.

**A 7. ponthoz:** ha Ön munkaviszonyban külszolgálatot, vagy kifizető által elrendelt külföldi kiküldetést teljesítő nemzetközi árufuvarozásban és személyszállításban közreműködő gépkocsivezetőként, árukísérőként teszi meg ezt a nyilatkozatot, a külföldi kiküldetés (külszolgálat) címén kapott bevételéből, azaz a napidíjából – igazolás nélkül elismert költségként – napi 60 eurónak megfelelő forintösszeg vonható le[[4]](#footnote-4). Ebben az esetben kizárólag a gépjármű külföldi üzemeltetéséhez közvetlenül kapcsolódó és számlával, más bizonylattal igazolt költségeket számolhatja el, azaz nem számít elismert költségnek a külföldi szállás díjára fordított összeg.

2023. március 30-tól igazolás nélkül napi 85 euró számolható el, figyelemmel az előzőekben leírt feltételekre.[[5]](#footnote-5) A 85 euró napidíjátalányt a 2023. március 30-án folyamatban levő kiküldetésekre is alkalmazni kell.

**Az 8. ponthoz:** ha Ön ezt a nyilatkozatot megteszi, az 1-7. pontban tett nyilatkozatát a kifizető, a munkáltató az adóéven belül folyamatosan, a nyilatkozat visszavonásáig figyelembe veszi. Ha ezt a nyilatkozatot nem teszi meg, a kifizető, a munkáltató az 1-7. pontban tett nyilatkozatát csak az adott kifizetésre vonatkozóan veszi figyelembe.

**A 9. ponthoz:** Ezt a pontot a kifizető, a munkáltató tölti ki.

1. A személyi jövedelemadóról szóló 1995. évi CXVII. törvény 17. § (5) bekezdés. [↑](#footnote-ref-1)
2. A belföldi hivatalos kiküldetést teljesítő munkavállaló költségtérítéséről szóló 437/2015. (XII. 28.) Korm. rendelet. [↑](#footnote-ref-2)
3. A hazai közúti fuvarozói vállalkozások versenyképességének javítását célzó egyes kormányrendeletek

   módosításáról szóló 96/2023. (III. 29.) Korm. rendelete 3. §-a. Hatályos 2023. március 30-tól. [↑](#footnote-ref-3)
4. A külföldi kiküldetéshez kapcsolódó elismert költségekről szóló 285/2011. (XII. 22.) Korm. rendelet. [↑](#footnote-ref-4)
5. A hazai közúti fuvarozói vállalkozások versenyképességének javítását célzó egyes kormányrendeletek

   módosításáról szóló 96/2023. (III. 29.) Korm. rendelete 1.-2. §-a. Hatályos 2023. március 30-tól. [↑](#footnote-ref-5)